
Kasutusloa andmine ( P.Kerese 40a)

1. ASJAOLUD JA MENETLUSE KÄIK
19.06.2017 ehitisregistri keskkonda laekus läbivaatamiseks P.Kerese tn 40a garaaži- ja remonditöökoja hoone  ümberehitatud katusele, välisseina viimistlusele ning välisseina uste- ja aknaavadele kasutusloa taotlus nr 1711371/09175. Taotlusele on lisatud ehitusprojekt, ehitusdokumentatsioon, (linnavalitsuse dokumendiregistris nr 6386). 
25.07.2017  ehitisregistri  keskkonnas, koduleht www.ehr.ee,  on genereeritud kasutusloa eelnõu nr 1711371/09175,  menetluse nr 106250, ning eelnõu suunatud järelevalve osakonnale ning Päästeameti Ida päästekeskusele  kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 04.08.2017 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

18.08.2017 ehituse tellija on tagastanud ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve ning projekteerija vastutavad spetsialistid hindasid garaaži- ja remonditöökoja hoone  ümberehitatud välisseina viimistlusele ning välisseina uste- ja aknaavad nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad. Hoone ülevaatuseks kaasatud isikud ei hinnanud ümberehitatud katuse konstruktsiooni vastavaks nõuetele, kuna katus on ümberehitatud 14 aastat tagasi ja ehitustööd teostanud isikud tänaseks Narva linnas puuduvad. Järelevalve osakond ümberehitatud katusele kasutusloa väljastamiseks palus teostada katuse kattele ja konstruktsioonile auditi, millest on taotlejat teavitatud ehitisregistri elektroonilises keskkonnas

 07.09.2017 ehitisregistri elektroonilises keskkonnas kõrvaldatud puudustega kasutusloa taotlus nr  1711371/09175-4 laekus edaspidiseks menetlemiseks. On genereeritud uus kasutusloa eelnõu nr 1712371/11384.
Kasutusloa menetlusse kaasatud Päästeameti Ida Päästekeskus ei kooskõlastanud hoone välisviimistlust koos soojustusega.

Ehitusseadustiku § 50lg 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada. Hoone katuse auditi tulemuse kohaselt hoone 14 aastat tagasi ümberehitatud katuse kate ja konstruktsioon vastab ehitusprojektile ning ei ole 14 aasta jooksul amortiseerinud ning seda võib ohutult kasutada. Ümberehitatud hoone avade kohta teatasid kaasatud isikud, et nad vastavad ehitusprojektile.

Seega ehitusseadustiku § 55 kohaselt P.Kerese tn 40a garaaži- ja remonditöökoja hoone  ümberehitatud, katusele ning välisseina uste- ja aknaavadele kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 50 lõike 5 kohaselt ehitise osale võib anda osakasutusloa, kui ehitise osa on valmis ning täidetud on õigusaktides esitatud nõuded, eelkõige nõue, et ehitist on võimalik ohutult kasutada.
2.2. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS:

3.1.Väljastada P.Kerese tn 40a garaaži- ja remonditöökoja hoone  ümberehitatud katusele ning välisseina uste- ja aknaavadele  kasutusluba; 
3.2. Kasutusluba ei laiene P.Kerese tn 40a garaaži- ja remonditöökoja hoone ümberehitatud välisviimistlusele koos soojustusega.
RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

